钦定古今图书集成/明伦汇编/官常典/第141卷 > 州
## 钦定古今图书集成/明伦汇编/官常典/第141卷 > 州

皋陶之后，“分封于州。”

按《路史》：“皋陶有子三人：长伯翳，次仲甄，次封偃，为偃
姓。偃、匽之后有州绞、贰、轸、谣、皖、参、会、阮、棐鬲、郦、郾、止
舒、庸舒、鸠舒、龙舒、蓼舒、鲍舒、龚州”，则卤灭之后，以国
命氏。　州，姜国也，杞灭之。淳于，姜国也，淳于不复。
桓王十三年冬，州公如曹。

按《春秋》桓公五年。按《左传》，“五年冬，淳于公如曹，度
其国危，遂不复。”

〈注〉《淳于州》，国所都，城阳淳于县也。国有危难，不能自安，故出朝而遂不还。

桓王十四年春，州公朝于鲁。

按《春秋》桓公六年。按《左传》，六年春，自曹来朝。书曰
“实来”，不复其国也。

〈注〉承五年冬传“淳于公如曹”也。言奔则来行朝礼，言朝则遂留不去，故变文言实来。

桓王十九年春郧人会随、绞、州、蓼以伐楚。

按《春秋》不书。按《左传》桓公十一年春，“楚屈瑕将盟
贰、轸。郧人军于蒲骚，将与随、绞、州、蓼伐楚师。”

〈注〉州国在南郡华容县东南。